Maailmancupissa Ravnikar kiersi kaudesta 2000–2001 alkaen aina kauteen 2009–2010 ja vielä yhden kilpailun kaudella 2012–2013. Hänen paras kautensa oli 2007–2008, jolloin hän oli maailmancupin lopputuloksissa sijalla 24. Tuolta kaudelta on myös kaikki hänen kymmenen parhaan joukkoon hiihdetyt kilpailut: sprintin seitsemäs Etelä-Korean Pyeongchangissa, takaa-ajon kahdeksas Saksan Ruhpoldingissa ja sprintin kymmenes Ruotsin Östersundissa.